钦定古今图书集成/理学汇编/字学典/第083卷 > 《宋陈思书苑菁华》 > 《唐太宗笔法诀》
## 钦定古今图书集成/理学汇编/字学典/第083卷 > 《宋陈思书苑菁华》 > 《唐太宗笔法诀》

夫欲书之时，当收视反听，绝虑凝神，心正气和，则契于元妙。心神不正，字则攲斜。志气不和，书必颠覆。其
道同“鲁庙之器。虚则攲，满则覆，中则正。正者，冲和之
谓也。”

大抵腕竖则锋正，锋正则四面势全。次实指，指实则
节力均平。次虚掌，掌虚则运用便易。

“为点必收”，贵紧而重。

为画必勒，贵涩而迟。

“为撆必掠”，贵险而劲。
“为竖必努”，贵战而雄。

“为戈必润”，贵迟疑而右顾。

为环必郁，贵蹙锋而总转。

“为波必磔贵”，三折而遣豪。

侧不得平其笔。

勒不得卧其笔，须笔锋先行。

努不宜直，直则失力。

《趯》须“存其笔锋，得势而出。”

《策》须仰策而收。

“掠”须笔锋左出而利。

《啄》须卧笔而疾罨。

“磔”须战笔，发外得意，徐乃出之。

夫点要作棱角，忌于员平，贵于通变。

合策处，策“年”字是也。

合勒处勒“士”字是也。

凡横画并仰上覆收“士”字是也。

《三须解》：磔，上平中仰下覆，春“主”字是也。凡三画悉用
之。“合掠”即掠“户”字是也。

“彡”乃形影字右边不可一向为之，须背下撆之
爻，须上磔衄锋，下磔放出，不可双出。

《多字四》撇一缩二，少缩三，亦缩四。须出锋巧在乎躏
跞，则古秀而意深；拙在乎轻浮，则薄俗而直置。采摭
菁葩，芟薙芜秽，庶近乎翰墨。脱专执自贤，阙于师授，
则众病蜂起，衡鉴徒悬于暗矣。